# data[].attributes.attachment_link.readable_text
Når vi i Danmark måler på, hvordan det går med antallet af fattige familier, gør vi det på en ringe - måske ligefrem skadelig - måde.

Det mener statsminister Mette Frederiksen, som fra Folketingets talerstol torsdag meldte klart ud om sit syn på fattigdom og en kommende fattigdomsgrænse.

"Jeg vil ønske, vi kan få en fattigdomsgrænse, der måler på reel fattigdom. Hvis man følger den såkaldte fattigdomsgrænse fra Arbejderbevægelsens Erhvervsråd, så er en børnefamilie med en disponibel indkomst på godt 250.000 kroner om året fattig. Men er det fattigdom, når man efter skat har mere end 20.000 kroner tilbage?" spurgte Frederiksen og svarede selv:

"Det mener jeg faktisk ikke, det er".

Vil udvikle ny fattigdomsgrænse
Regeringen har aftalt med sine støttepartier, at den vil definere en fattigdomsgrænse, så politikerne kan måle på udviklingen. Men allerede i dag bruger Danmarks Statistik en grænse for fattigdom, som man bruger til at holde øje med, hvordan det går med at leve op til FN-verdensmålet om at afskaffe fattigdom.

Det er den samme definition, Arbejderbevægelsens Erhvervsråd tager udgangspunkt i.

Men den duer altså ikke, mener statsministeren.

Hun nævnte et andet regneeksempel, hvor en familie på fire med to hjemmeboende teenagere er defineret som fattige, selv om de tilsammen har en indkomst på 300.000 kroner om året efter skat.

"At have 300.000 kroner til fire mennesker er i mine øjne ikke fattigdom. Og jeg mener, at dem, der bruger tallene på den måde, gør skade på diskussionen. Jeg vil langt hellere have, at vi tager en diskussion om, hvad der er ret og rimeligt. For selvfølgelig er det ikke ligegyldigt, om man har penge, om der er råd til fritidsaktiviteter, og om man i det hele taget har råd til en ordentlig livsførelse," sagde Mette Frederiksen og erklærede sig enig med Venstres formand, Jakob Ellemann-Jensen, i, at det vigtigste værn mod fattigdom er at komme i arbejde.

Stordriftsfordele ved at være en familie
I Arbejderbevægelsens Erhvervsråd peger direktør Lars Andersen på, at den eksisterende fattigdomsgrænse bygger på anbefalingerne fra et ekspertudvalg, som den tidligere S-ledede regering selv havde nedsat. Her blev der gjort et grundigt analysearbejde.
Mener du selv, man er fattig, hvis man som familie har 300.000 kroner efter skat?
"Ja, det er jo derfor, vi har brugt den grænse, for det er jo sådan definitionen er fra Danmarks Statistik. Men selvfølgelig kan man altid diskutere, om man for eksempel skal tage højde for, hvad folks husleje er. Og man kan diskutere, hvordan man skal beregne stordriftsfordelene ved at være fire, der bor sammen," siger Lars Andersen.

Han er åben for at tage diskussionen om, hvordan man måler på fattigdom, igen.

"Hvis målemetoden bliver kritiseret for meget for at ramme noget, der ikke bliver betragtet som et reelt problem, så mister det jo sin værdi," siger han.

# data[].attributes.attachment_link.title
Statsministeren om fattigdomsgrænse: Familier med 20.000 efter skat er ikke fattige

# data[].attributes.attachment_link.description
Når vi i Danmark måler på, hvordan det går med antallet af fattige familier, gør vi det på en ringe - måske ligefrem skadelig - måde. Det mener statsminister Mette Frederiksen, som fra Folketingets talerstol torsdag meldte klart ud om sit syn på fattigdom og en kommende fattigdomsgrænse.

# data[].attributes.attachment_link.readable_text
Sammen med en række andre humanitære organisationer har Dansk Folkehjælp netop peget på, at der er brug for en defineret dansk fattigdomsgrænse, der kan navigeres efter.

- Vi har jo som stat en forpligtelse i forhold til FN's verdensmål om at reducere fattigdommen både i Danmark og globalt. Den eneste måde, vi kan følge udviklingen og måske også sætte nogen normer for, hvornår man er fattig, er med en fattigdomsgrænse. Det giver rigtig god mening, siger Klaus Nørlem.

Børns Vilkår: Børn skal ikke blive ofre

Den vurdering deler direktør i Børns Vilkår, Rasmus Kjeldahl.

- Hvis man ikke har noget mål for, hvornår børn er fattige, så er det jo meget svært at se, om man gør fremskridt i bekæmpelsen af fattigdom. Så fattigdomsgrænsen er faktisk et nødvendigt grundlag for enhver politik på området, siger han.

FAKTA Sådan vil regeringen bekæmpe børnefattigdom

Socialdemokratiet og støttepartierne skriver i deres forståelsespapir, at alle børn skal vokse op under ordentlige forhold og med mulighed for at være en aktiv del af fællesskabet.

Derfor vil regeringen:

Indføre en fattigdomsgrænse, så udviklingen kan følges.

Nedsætte en ydelseskommission, som senest efter 12 måneder skal foreslå anbefalinger på ydelsesområdet; blandt andet anvise en erstatning for kontanthjælpsloftet.

Afsætte 250-300 millioner kroner årligt til et midlertidigt, kontant børnetilskud som indføres hurtigst muligt og målrettes børn fra 0-14 år i familier, der er omfattet af kontanthjælpsloftet eller integrationsydelsen. Tilskuddet skal løbe, til kommissionen har fremlagt sine anbefalinger.

Sætte den tidligere regerings planlagte ændringer i kontanthjælpssystemet i bero indtil ydelseskommissionen har fremlagt sine anbefalinger. Derfor annulleres den vedtagne reduktion af integrationsydelsen pr. 1. januar 2020.
Kilde: Forståelsespapiret

Ifølge Rasmus Kjeldahl er der store konsekvenser forbundet med fattigdom for børn. Der er blandt andet langt færre fattige børn, der får en uddannelse, i forhold til børn, der ikke er fattige.

Står det til Rasmus Kjeldahl bør en ny fattigdomsgrænse tage udgangspunkt i det, man kalder relativ fattigdom. Altså, hvor fattige er folk i forhold til resten af befolkningen.

Samtidig erkender han dog, at det ikke er fattigdomsgrænsen, der alene får mindsket omfanget af børnefattigdom.

- Der skal nogle kloge politiske tiltag til, som friholder børn fra fattigdom. Der kan være mange grunde til, at vi skal lave om på vores velfærdsydelser, men det kan ikke være rigtigt at børnene skal blive ofre, og fattigdom bør ikke være noget, som findes i Danmark år 2019, siger han.

'Det synes jeg er rigtig øv'

Tilbage i Odense Zoo fortsætter Mads Votborg Andreasen og hans mor turen rundt i haven.

Udflugten falder halvvejs i den uges ferie i et feriecenter omkring Middelfart, som familien har fået gennem Dansk Folkehjælp sammen med andre familier i samme situation.

- Jeg er selv ramt af kontanthjælpsloftet, og det kan virkelig godt mærkes. For så snart man får en belønning fra kommunen, så trækker de det bare fra et andet sted. Og det synes jeg er rigtig øv. Vi måtte sige vores lejlighed op, fordi vi ikke havde midler til at sidde i den, siger Jeanne Votborg Andreasen.

- Lige nu har vi ikke noget sted at bo, men bor hos min lillebror, men det kan jo heller gå på længere sigt.

At regeringen går med planer om at genindføre fattigdomsgrænsen har hun ikke de store holdninger til. Men hun ville dog have det svært ved det, hvis hun selv var en af dem, der fik papir på at høre til den fattige del af Danmark.

- Jeg vil ikke selv betragte mig som fattig-fattig. Selvfølgelig får jeg kun det, som jeg får udbetalt, og der skal være penge til det hele, men jeg synes ikke, at vores familie lever fattigt, der er da råd til en is og tøj.

# data[].attributes.attachment_link.title
Ny fattigdomsgrænse glæder: 'Det er den eneste måde, vi kan følge udviklingen'

# data[].attributes.attachment_link.description
Sammen med en række andre humanitære organisationer har Dansk Folkehjælp netop peget på, at der er brug for en defineret dansk fattigdomsgrænse, der kan navigeres efter. - Vi har jo som stat en forpligtelse i forhold til FN's verdensmål om at reducere fattigdommen både i Danmark og globalt.